2.3.2010 Jurnalul Oficial al Uniunii Europene L 51/1 (Acte fără caracter legislativ) REGULAMENTE REGULAMENTUL (UE) NR. 168/2010 AL CONSILIULUI din 1 martie 2010 de modificare a Regulamentului (CE) nr. 1210/2003 privind anumite restricții specifice în relațiile economice şi financiare cu Irak CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215 alineatul (1), având în vedere Decizia 2010/128/PESC a Consiliului din l martie 2010 de modificare a Poziției comune 2003/495/PESC cu privire la Irak ('), având în vedere propunerea comună a Înaltului Reprezentant al Uniunii pentru afaceri externe şi politica de securitate şi a Comisiei, întrucât: (1)  În conformitate cu Rezoluția 1483 (2003) a Consiliului de Securitate al Organizaţiei Naţiunilor Unite (CSONU), articolul 2 din Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak () prevedea regimuri specifice în ceea ce priveşte plățile pentru petrolul, produsele petroliere și gazele naturale exportate din Irak, în timp ce articolul 10 din regula- mentul respectiv prevedea regimuri specifice cu privire la faptul că anumite active irakiene nu pot face obiectul unor acţiuni în justiție. Aceste regimuri specifice s-au aplicat până la 31 decembrie 2008. ( Rezoluția 1859 (2008) a CSONU prevede ca ambele regimuri specifice să-și prelungească aplicarea până la 31 decembrie 2009. În conformitate cu Poziţia comună 2009/175/PESC a Consiliului (*), Regulamentul (CE) nr. 1210/2003 a fost modificat în consecință prin Regu- lamentul (CE) nr. 175/2009 (%. A se vedea pagina 22 din prezentul Jurnal Oficial. JO L 169, 8.7.2003, p. 6. JO L 62, 6.3.2009, p. 28. JO L 62, 6.3.2009, p. 1. (s)  Rezoluția 1905 (2009) a CSONU prevede ca aplicarea ambelor regimuri specifice să se prelungească până la 31 decembrie 2010. În conformitate cu Decizia 2010/128/PESC, este necesară modificarea Regula- mentului (CE) nr. 1210/2003 în consecință. (4) Pentru a asigura eficacitatea măsurilor prevăzute de prezentul regulament, acesta trebuie să intre în vigoare imediat, ADOPTĂ PREZENTUL REGULAMENT: Articolul 1 La articolul 18 din Regulamentul (CE) nr. 1210/2003, alineatul (3) se înlocuieşte cu următorul text: „(3) Articolele 2 şi 10 se aplică până la 31 decembrie 2010. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 1 martie 2010. Pentru Consiliu Președintele D. LOPEZ GARRIDO